Για άλλες χρήσεις, δείτε: Καρακορούμ (αποσαφήνιση).
Συντεταγμένες: 35°52′59″N 76°30′32″E﻿ / ﻿35.88306°N 76.50889°E﻿ / 35.88306; 76.50889

Αεροφωτογραφία του παγετώνα Μπαλτόρο στα κεντρικά Καρακορούμ. Διακρίνονται οι κορυφές Γκασερμπρούμ Ι και ΙΙ, οι οποίες έχουν ύψος μεγαλύτερο από 8.000 μέτρα
Τα όρη **Καρακορούμ** είναι μεγάλη οροσειρά στα σύνορα Πακιστάν, Ινδίας και Κίνας, στη νότια κεντρική Ασία. Η οροσειρά βρίσκεται ανάμεσα στην οροσειρά Κουνλούν στα βορειοανατολικά, το οροπέδιο του Θιβέτ στα ανατολικά, τα Ιμαλάια στα νοτιοανατολικά, την κοιλάδα του Ινδού στα νότια, το Χίντου Κους στα δυτικά και το Παμίρ στα βόρεια. Έχουν μήκος περίπου 500 χιλιόμετρα. Στη σύγχρονη εποχή την οροσειρά διασχίζει ο ομώνυμος αυτοκινητόδρομος ο οποίος συνδέει το Πακιστάν με τη Κίνα.

Στα Καρακορούμ βρίσκεται η μεγαλύτερη συγκέντρωση κορυφών υψηλότερων από 8.000 μέτρα στη γη, συμπεριλαμβανομένου του Κ2, της δεύτερης ψηλότερης στη γη, με ύψος 8.611 μέτρα. Επίσης η οροσειρά είναι η περιοχή στη γη με τους περισσότερους παγετώνες εκτός των πολικών περιοχών. Ο παγετώνας Σιάτσεν με μήκος 70 χιλιόμετρα και ο παγετώνας Μπιάφο με μήκος 63 χιλιόμετρα είναι ο δεύτερος και τρίτος μακρύτερος παγετώνας έξω από τις πολικές περιοχές. Ο μεγαλύτερος όσον αφορά την έκταση είναι ο παγετώνας Μπαλτόρο. Σε αντίθεση με τους παγετώνες στον υπόλοιπο κόσμο, οι παγετώνες στα Καρακορούμ συνολικά έχουν αυξήσει ελαφρώς τη μάζα τους την τελευταία δεκαετία, αν και κάποιοι έχουν συρρικνωθεί.

Υψηλότερες κορυφές
------------------

K2
Οι υψηλότερες κορυφές της οροσειράς είναι:

* K2 — 8.611 μ.
* Γκασερμπρούμ Α΄ — 8.080 μ.
* Μπρόουντ Πικ — 8.051 μ.
* Γκασερμπρούμ Β΄ — 8.035 μ.
* Γκασερμπρούμ Γ΄ — 7.952 μ.
* Γκασερμπρούμ Δ΄ — 7.925 μ.
* Ντισταγκίλ Σαρ — 7.885 μ.
* Κουνγιάνγκ Κχις — 7.852 μ.
* Μασερμπρούμ — 7.821 μ.
* Μπατούρα Α΄ — 7.795 μ.
* Ρακαπόσι Α΄ — 7.788 μ.
* Μπατούρα Β΄ — 7.762 μ.
* Κανγιούτ Σαρ — 7.760 μ.
* Σαλτόρο Κάνγκρι — 7.742 μ.
* Μπατούρα Γ΄ — 7.729 μ.
* Σάζερ Κάνγκρι — 7.672 μ.
* Τσογκολίσα — 7.665 μ.
* Πάσου Σαρ — 7.478 μ.
* Μαλουμπίτινγκ — 7.458 μ.
* Σία Κάνγκρι — 7.442 μ.
* K12 — 7.428 μ.
* Γκιλ Μπρουμ — 7.410 μ.
* Χάραμος Πικ — 7.397 μ.
* Ούλταρ Πικ — 7.388 μ.
* Μόμχιλ Σαρ — 7.343 μ.
* Μπάιντα Μπρακ — 7.285 μ.
* Μπαλτιστάν Πικ — 7.282 μ.
* Πύργος Μούζταγκ — 7.273 μ.
* Ντιράν — 7.266 μ.
* Γκασερμπρούμ Ε΄ — 7.147 μ.

Η πλειονότητα των υψηλότερων κορυφών βρίσκεται στο Γκιλγκίτ Μπαλτιστάν. Το Μπαλτιστάν έχει πάνω από 100 βουνοκορφές που υπερβαίνουν τα 6.100 μ. από τη στάθμη της θάλασσας.

### *K*-ονόματα

Άποψη από την κορυφή του K2
* K1: Μασερμπρούμ
* K2
* K3: Μπρόουντ Πικ
* K4: Γκασερμπρούμ Β΄
* K5: Γκασερμπρούμ Α΄I
* K6: Κορυφη Μπαλτιστάν
* K7: Κορυφή 6.934 μ κοντά στην Κοιλάδα Τσαρακούζα
* K9: περ. 7.000 μ. κορυφή κοντά στους Πύργους Τράνγκο
* K10: Σαλτόρο Κάνγκρι Α΄
* K11: Σαλτόρο Κάνγκρι Β΄
* K12: δευτερεύουσα κορυφή του Σαλτόρο Κάνγκρι
* K22: Σάζερ Κάνγκρι Α΄

Παραπομπές
----------

1. ↑  BBC, *Planet Earth*, "Mountains", Part Three
2. ↑  Ο παγετώνας Φεντσένκο στο Τατζικιστάν έχει μήκος 77 χιλιόμετρα. Οι παγετώνες Μπαλτόρο και Μπατούρα στα Καρακορούμ έχουν μήκος 57 χιλιόμετρα. Οι μετρήσεις έγιναν από πρόσφατες απεικονίσεις σε συνδυασμό με τοπογραφικούς ρωσσικούς χάρτες και το χάρτη του Jerzy Wala, *Orographical Sketch Map: Karakoram: Sheets 1 & 2*, Swiss Foundation for Alpine Research, Zurich, 1990.
3. ↑  Julie Gardelle, Etienne Berthier και Yves Arnaud (2012). «Slight mass gain of Karakoram glaciers in the early twenty-first century». *Nature Geoscience* **5**: 322–325. doi:10.1038/ngeo1450.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καρακορούμ** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 247643385
* LCCN: sh85071593
* GND: 4073227-7
* NKC: ge143955

 |

 |